
Program izgradnje kapaciteta za organizacije osoba s invaliditetom

OPIS UVJETA I ZADATAKA (TOR) ZA VODITELJE OBUKA 
U OKVIRU MODULA 1 – ORGANIZACIJSKO UPRAVLJANJE

1. O PROJEKTU DISC
Projekt DISC Disability Inclusion and Social Cooperation provodi Caritas Bosne i Hercegovine, zajedno s partnerima: Udrugom roditelja i djece s posebnim potrebama Vedri osmijeh iz Mostara, Udruženjem slijepih Kantona Sarajevo, Savezom slijepih Republike Srpske i Unijom organizacija osoba s invaliditetom u BiH. Projekt financira Europska unija, a sufinanciraju Caritas Slovenije i Federalno ministarstvo rada i socijalne politike.
Projektom se žele ojačati organizacije osoba s invaliditetom iz Bosne i Hercegovine za realizaciju aktivnosti, zagovaranje i tematsko umrežavanje.

2. CILJEVI I REZULTAT ANGAŽMANA VODITELJA OBUKA
Konačan rezultat angažmana po ovom pozivu je realizacija ukupno četiri obuke u okviru Modula 1, a na osnovu izrađenog kurikuluma koji se može preuzeti s web stranice Caritasa BiH (www.caritas.ba).

Izabrani voditelj obuka treba pripremiti metodologiju za svaku obuku na temelju izrađenog kurikuluma. Voditelj može izvršiti blažu korekciju kurikuluma po potrebi, a najviše do 20%. Voditelj treba pripremiti prezentacije, vježbe i druge radne materijale koji će se koristiti na obukama. Voditelj obuka je zadužen za realizaciju obuke prema dogovorenom rasporedu, pisanje izvješća o radu i distribucija materijala. Svi poslovi se izvršavaju u dogovoru sa službenikom za izgradnju kapaciteta u okviru projekta DISC i s voditeljem projekta. 

3. O OBUKAMA 
Kako bi se podigle kompetencije organizacija osoba s invaliditetom u Bosni i Hercegovini, projektni partneri planiraju realizirati neformalne obuke. Za svaku obuku je napravljen okvirni plan realizacije (kurikulum) koji sadrži opće i specifične informacije. 
U okviru projekta se provodi 8 obuka podijeljenih u dva modula: Organizacijsko upravljanje i Prava članova. Svaki modul sadrži po četiri obuke u trajanju od po 18 nastavnih sati (2,5 radna dana). Sve obuke su namijenjene članovima organizacija osoba s invaliditetom. Na obukama će sudjelovati predstavnici 15 organizacija i asistenti po potrebi. 
Popis naziv obuka u okviru Modula 1 - Organizacijsko upravljanje:

a) Menadžment
b) Izrada projekata
c) Namicanje sredstava
d) Praćenje, evaluacija i izvještavanje

4. INFORMACIJE ZA APLIKANTE
· Ukupan maksimalni bruto iznos po jednoj obuci je 1.450,00 KM. U ovaj iznos uračunati su svi troškovi realizacije obuke uključujući troškove prijevoza do mjesta realizacije obuke.

· Jedan kandidat se može prijaviti za realizaciju jedne ili više obuka. Potrebno je u prijavnom obrascu navesti ovu informaciju. Povjerenstvo koje će odlučivati o izboru kandidata ne mora nužno izabrati kandidata za sve obuke za koje se prijavio. 

· S odabranim kandidatima će se potpisati Ugovor o djelu (za fizičke osobe), odnosno Ugovor o poslovnoj suradnji (za pravne osobe). 

· Na svakoj obuci će sudjelovati oko 20 osoba, 15 predstavnika izabranih organizacija i njihovi asistenti po potrebi. Na obukama će sudjelovati službenica za izgradnju kapaciteta, a voditelj projekta po potrebi i mogućnostima. 

· Točni termini realizacije će se definirati u suradnji s odabranim kandidatima i ciljnom grupom. Planirani vremenski okvir za realizaciju obuka je: 

	Naziv obuke
	Termin 

	Menadžment 
	studeni / novembar 2024

	Izrada projekata
	veljača / februar 2025

	Namicanje sredstava
	svibanj / maj 2025

	Praćenje, evaluacija i izvještavanje
	rujan / septembar 2025




5. NAČIN PRIJAVE
Kandidati koji se žele prijaviti na ovaj poziv su obvezni preuzeti kurikulum, izjavu i prijavni obrazac s web stranice Caritasa BiH (www.caritas.ba). Prijave se šalju elektronskim putem na e-mail adresu z.malic@caritas.ba, najkasnije do 28.08.2024. godine do 15.00 sati. Aplikacije pristigle nakon isteka roka i nepotpune aplikacije se neće uzeti u razmatranje. 
Prijava treba sadržavati:
· Prijavni obrazac 
· Izjavu kandidata
· Životopis (CV) kandidata na jednom od službenih jezika u BiH u kojem su jasno naznačeni iskustvo, reference u obavljanju sličnih poslova i znanje iz tražene tematike. Pravne osobe također trebaju dostaviti CV osobe koja će raditi na realizaciji obuke. 
· Provedbeni plan za dvije nastavne jedinice iz kurikuluma za svaku obuku za koju se kandidat prijavljuje, po izboru (maksimalno 2 stranice po planu).

6. KRITERIJI I NAČIN IZBORA KANDIDATA
Neovisno povjerenstvo će na zasebnoj sjednici razmotriti sve prijave i odlučiti o izboru kandidata. Povjerenstvo će prilikom analiza prijava voditi računa o odnosu svih navedenih kriterija. Osnovni kriteriji prilikom donošenja odluke su:

· Znanje iz navedenih oblasti (akademsko ili neformalno), dokazuje se u životopisu – 10% bodova
· Iskustvo u realizaciji iste ili slične obuke, dokazuje se u životopisu – 20% bodova
· Iskustvo u radu s osobama s invaliditetom, dokazuje se u životopisu – 10% bodova 
· Kvaliteta provedbenog plana – 50% bodova
· Ukupna tražena cijena za realizaciju obuke s uključenim svim troškovima – 10 % bodova 
U slučaju da kandidati imaju isti broj bodova prednost će se dati osobama s invaliditetom. Projektni tim zadržava pravo kontaktirati svakog kandidata kako bi provjerio dostavljene informacije. Pismeno izvješće o odabiru izvršitelja poslova će se dostaviti svim kandidatima koji podnesu prijavu na natječaj. 
Sukob interesa: Na ovaj poziv se ne mogu prijaviti fizičke ili pravne osobe koje su u potencijalnom sukobu interesa, odnosno osobe koje na bilo koji način mogu utjecati na proces objektivnog donošenja odluka. Povjerenstvo i projektni tim zadržavaju pravo odbijanja aplikacije za koju se utvrdi da se nalazi u potencijalnom sukobu interesa sukladno domaćem zakonodavstvu i pravilima Europske unije. 

7. KONTAKT
Kontakt osoba: 	Zlatko Malić, Caritas BiH, voditelj projekta
Email: 		z.malic@caritas.ba 

Sarajevo, 17.07.2024. godine
[bookmark: _GoBack]
Zlatko Malić, voditelj projekta                             

